

[image: ]                          

DermaVision Al: ระบบปัญญาประดิษฐ์บนแพลตฟอร์มเว็บสำหรับการวิเคราะห์และ
คัดกรองโรคผิวหนังเบื้องต้น

ภูมิพีรภัทร โนราช¹, ปัณณวิชญ์ ปัญญาบุญ¹, ปรมี เอี่ยมสำอางค์¹, สงกรานต์ บุตตะวงค์², สิทธิ์วริศร์ เปล่งแสงศรี²
¹โรงเรียนวิทยาศาสตร์จุฬาภรณราชวิทยาลัย เลย, ถนนชนบทสายห้วยพอด - ภูบ่อบิด ตำบลธาตุ อำเภอเชียงคาน จังหวัดเลย 42110, ประเทศไทย
*E-mail: phumpeerapat05624@pcshsloei.ac.th

บทคัดย่อ
	โรคผิวหนังเป็นปัญหาสาธารณสุขที่สำคัญของโลก โดยหลายโรคมีลักษณะอาการในระยะเริ่มต้นคล้ายคลึงกัน ส่งผลให้การประเมินอาการด้วยตนเองทำได้ยากและอาจทำให้การรักษาล่าช้า โครงงานนี้จึงพัฒนา DermaVision AI ระบบปัญญาประดิษฐ์บนแพลตฟอร์มเว็บสำหรับการคัดกรองโรคผิวหนังเบื้องต้น เพื่อสนับสนุนการตัดสินใจด้านสุขภาพและเพิ่มโอกาสในการตรวจพบโรคตั้งแต่ระยะเริ่มต้น ระบบได้รับการออกแบบภายใต้แนวคิด AI-Powered Clinical Decision Support System และประยุกต์ใช้แนวทาง Hybrid Analysis โดยผสานการวิเคราะห์ภาพรอยโรคด้วยเทคโนโลยีการเรียนรู้เชิงลึก (Deep Learning) ร่วมกับข้อมูลอาการและปัจจัยเสี่ยงของผู้ใช้งานผ่านกลไก Rule-based Symptom Fusion แบบจำลองได้รับการพัฒนาจากชุดข้อมูลภาพโรคผิวหนังสาธารณะ 4,450 ภาพ ครอบคลุม 9 ประเภท และผ่านกระบวนการ Image Preprocessing และ Data Augmentation จนมีข้อมูลสำหรับฝึกสอนมากกว่า 10,000 ภาพ ก่อนเชื่อมต่อเข้ากับเว็บแอปพลิเคชันสำหรับการคัดกรองและประเมินความเสี่ยงเบื้องต้น ผลการประเมินพบว่าระบบมีค่า Accuracy 92.6%, Macro Precision 92.5%, Macro Recall 92.5% และ Macro F1-score 92.4% แสดงให้เห็นว่าแนวทาง Hybrid Analysis สามารถเพิ่มประสิทธิภาพและความน่าเชื่อถือของการคัดกรองโรคผิวหนังได้อย่างมีประสิทธิผล และมีศักยภาพในการพัฒนาเป็นระบบสนับสนุนการตัดสินใจทางคลินิกเพื่อประยุกต์ใช้ในระบบสุขภาพดิจิทัลในอนาคต
คำสำคัญ : ปัญญาประดิษฐ์, การคัดกรองโรคผิวหนัง, การเรียนรู้เชิงลึก, Hybrid Analysis, ระบบสนับสนุนการตัดสินใจทางคลินิก, สุขภาพดิจิทัล

“Driving the Future with Scientific Innovation”

